钦定古今图书集成/明伦汇编/氏族典/第528卷 > 《禹州志》 > 郭淮
## 钦定古今图书集成/明伦汇编/氏族典/第528卷 > 《禹州志》 > 郭淮

按《魏志郭淮传》：“淮字伯济，太原阳曲人也。建安中，举
孝廉，除平原府丞。文帝为五官将，召淮署为门下贼
曹，转为丞相兵曹议令史，从征汉中。太祖还，留征西
将军夏侯渊拒刘备，以淮为渊司马。渊遇害，军中扰
扰。淮收散卒，推荡寇将军张郃为军主，诸营乃定。文
帝即王位，赐爵关内侯，转为镇西长史，又行征羌护”
军。黄初元年，奉使贺。文帝践阼，擢领雍州刺史，封射
阳亭侯。五年，为真安定羌大帅。《辟蹄》反，讨破降之。其
后因置西川都尉，转拜前将军。正始五年，夏侯元伐
蜀，淮督诸军为前锋，淮度势不利，辄拔军出，故不大
败。还假淮节，进封都乡侯。嘉平元年，迁征西将军，都
督雍凉诸军事。二年，以淮为车骑将军、仪同三司，进
封阳曲侯。正元二年薨，追赠大将军，谥曰贞侯。子统
嗣。统官至荆州刺史。薨，子正嗣。咸熙中，开建五等，以
“淮著勋前朝，改封汾阳子。”